Η **Νατάλια Γκρέις Μπαρνέτ** είναι μια νεαρή Αμερικανίδα γεννημένη στην Ουκρανία, της οποίας η ηλικία έχει αμφισβητηθεί από τους θετούς γονείς της. Συγκεκριμένα, το ουκρανικό πιστοποιητικό γέννησης της υποδεικνύει ότι γεννήθηκε στις 4 Σεπτεμβρίου του 2003. Ωστόσο, οι θετοί γονείς της Νατάλια, ο Μάικλ και η Κριστίν Μπαρνέτ, μετά από 2 χρόνια συμβίωσης υποστήριξαν ότι η κοπέλα ήταν στην πραγματικότητα ενήλικη και την κατηγόρησαν ότι ήταν «ψυχοπαθής» και «απατεώνας» που ήθελε να τους κάνει κακό.

Ζωή και Εξελίξεις
-----------------

Η Νατάλια Γκρέις γεννήθηκε στην Ουκρανία, στην πόλη Μικολάιβ, στις 4 Σεπτεμβρίου του 2003    και μετά τη γέννηση της δόθηκε σε ορφανοτροφείο.  Σύντομα διαγνώστηκε με ένα είδους σπονδυλοεπιφυσιακής δυσπλασίας, η οποία αποτελεί μια σπάνια μορφή νανισμού. Παρόλα αυτά το κοριτσάκι στάλθηκε στις Ηνωμένες Πολιτείες και δόθηκε προσωρινά σε ανάδοχες οικογένειες. Εντούτοις, την άνοιξη του 2010 υιοθετήθηκε από την οικογένεια Μπάρνετ.  Σύμφωνα με τον Μάικλ, η οικογένεια τους πίστευε ότι η Νατάλια ήταν ένα παιδί έξι ετών με μια μορφή νανισμού και αρχικά ήταν χαρούμενοι που καλωσόρισαν το κοριτσάκι στη ζωή τους, εφόσον είχαν ήδη εμπειρία με παιδιά με ειδικές ανάγκες, καθώς ο γιος τους Τζέικομπ έχει αυτισμό. Εντούτοις αργότερα άρχισαν να υποψιάζονται ότι η Νατάλια είναι πολύ μεγαλύτερη από ότι υποστήριζε. Επίσης μετά από διάφορα περιστατικά κατά τα οποία αναφέρθηκε ότι η Νατάλια επιτέθηκε στην οικογένεια της, ο Μάικλ πήγε την θετή του κόρη σε πολλούς θεραπευτές και υποστήριξε ότι να έλαβε διάγνωση ψυχοπάθειας για την κοπέλα.

Έτσι το 2012, το ζεύγος Μπαρνέτ υπέβαλε αίτηση στο δικαστήριο της Κομητείας Μάριον για να αλλάξει τα ουκρανικά αρχεία γέννησης της Νατάλια, υποστηρίζοντας ότι η κοπέλα γεννήθηκε το 1989. Το αίτημα τους έγινε δεκτό καθώς στηριζόταν στα λεγόμενα του οικογενειακού γιατρού της οικογένειας Μπαρνέτ και έτσι η ηλικία της Νατάλια άλλαξε από 8 σε 22 ετών.  Κατόπιν, τον Ιούλιο του 2013, οι θετοί γονείς έστειλαν τη Νατάλια σε ένα διαμέρισμα στο Γουέστφιλντ της Ιντιάνα και αργότερα σε ένα άλλο στο Λαφαγιέτ της Ιντιάνα. Στη συνέχεια, οι Μπαρνέτ μετακόμισαν μαζί με τα βιολογικά τους παιδιά στον Καναδά, και εγκατέλειψαν την Νατάλια μόνη στο διαμέρισμα. Λίγο αφότου έμεινε μόνη της, η Ναταλία καλέστηκε από τον Άντον και την Σίνθια Μανς να μείνει μαζί τους, καθώς παρατήρησαν ότι η κοπέλα δυσκολευόταν να επιβιώσει μόνη της.  Σύντομα, οι Μπαρνέτ κατηγορήθηκαν για παραμέληση και παραπέμφθηκαν σε δίκη. 

Οι αρχές κατάφεραν να εντοπίσουν μια γυναίκα που ονομαζόταν Άννα Βολοντιμύριβνα Γκάβα, ως πιθανή βιολογική μητέρα της Νατάλια. Ένα τεστ DNA που ακολούθησε έδειξε ότι η Άννα ήταν πράγματι η μητέρα της κοπέλας αφού ταίριαζαν με ποσοστό «99,999%». Κατόπιν εξέτασαν την ημερομηνία γέννησης. Αν το 1989 ήταν πράγματι η σωστή χρονιά γέννησης, τότε η Γκάβα θα είχε γεννήσει την Νατάλια σε ηλικία 10 ετών. Οι εισαγγελείς πιστοποίησαν αυτό το γεγονός όταν έλαβαν στα χέρια τους αρχεία γέννησης από την βιολογική μητέρα και το νοσοκομείο της Ουκρανίας, τα οποία υποστηρίζουν ως γνήσια ημερομηνία γέννησης της Ναταλίας την 4η Σεπτεμβρίου του 2003. Παρόλα αυτά η υπόθεση παραμέλησης εκδικάστηκε με βάση την αναπηρία της Νατάλια και όχι την ηλικία της και έτσι οι Μπαρνέτ αθωώθηκαν.   

Η Σύνθια Μανς σχολίασε αργότερα ότι θεωρούσε ότι η Κριστίν Μπαρνέτ εμπνεύστηκε να αλλάξει νομικά την ηλικία της Νατάλια από την ταινία *Orphan (*Το Ορφανό) του 2009. 

Από την πλευρά της η Κριστίν έδωσε συνέντευξη στην εφημερίδα DailyMail και δήλωσε ότι εκείνη και η οικογένεια της ήταν τα αληθινά θύματα, αφού τρομοκρατήθηκαν για χρόνια από τη μυστηριώδη απατεώνισσα. Συγκεκριμένα η Κριστίν υποστήριξε ότι όταν προσπάθησε να κάνει μπάνιο το νέο μέλος της οικογένειας την πρώτη φορά σοκαρίστηκε όταν ανακάλυψε ηβικές τρίχες και σύμφωνα πάντα με την ίδια, δεν άργησε να διαπιστώσει ότι η Νατάλια έκρυβε την έμμηνο ρύση της. Επιπλέον το ζεύγος Μπαρνέτ δήλωσε ότι η Νατάλια τους απειλούσε με μαχαίρια, αφόδευε και ουρούσε παντού και τρομοκρατούσε τον μικρότερο γιο τους. Επιπλέον έκανε απόπειρες κατά της ζωής τους εφόσον προσπάθησε να δηλητηριάσει τον καφέ της Κριστίν βάζοντας χλωρίνη και να σύρει τον Μάικλ σε έναν ηλεκτρικό φράχτη.

Από την άλλη πλευρά όμως, ο τρόπος που φερόταν οι Μπαρνέτ στην Ναταλία εγείρει αμφιβολίες για την ειλικρίνεια τους. Για παράδειγμα, ο Μάικλ περιέγραψε πώς η πρώην σύζυγος του ήταν χειριστική με όλη την οικογένεια ανάγκαζε την υιοθετημένη κόρη τους να παραδέχεται πράγματα που δεν έχει κάνει. Επίσης της ζητούσε να στέκεται στον τοίχο για ώρες, λερώνοντας τον εαυτό της εφόσον δεν της επιτράπηκε να πάει στην τουαλέτα. Επιπλέον σύμφωνα με μαρτυρίες, της επέβαλαν να κοιμάται έξω στη βεράντα ως τιμωρία, με αποτέλεσμα ένας γείτονας να καλέσει τις κοινωνικές υπηρεσίες. Το χειρότερο είναι ότι έβαζε τους γιους της να την χτυπάνε και να ουρούν στο κρεβάτι της Νατάλια με την δικαιολογία ότι η κοπέλα έπρεπε να σταματήσει να ουρεί μέσα στο σπίτι. 

Εντούτοις, το ζεύγος Μανς που υιοθέτησε την Νατάλια το 2016, αρνήθηκε τα λεγόμενα των Μπαρνέτ, δηλώνοντας ότι η κοπέλα δεν έχει επιδείξει ανάρμοστη συμπεριφορά τα χρόνια που ζει στο σπίτι τους.    Επιπλέον, η Νατάλια μπόρεσε να υπερασπιστεί τον εαυτό της δημόσια και να πει την δική της αλήθεια μέσα από ένα επεισόδιο της εκπομπής Dr. Phil. Επιπρόσθετα με την ζωή της ασχολήθηκε το 2023 ο τηλεοπτικός σταθμός Investigation Discovery, μέσα από ένα ντοκιμαντέρ με τίτλο: "*The Curious Case of Natalia Grace" (Η Παράξενη Υπόθεση της Νατάλια Γκρέις).* Τέλος η ιστορία της είναι η βάση της τηλεοπτικής μίνι σειράς *Untitled Orphan Project μέσα από την πλατφόρμα* Hulu*.*

Αναφορές
--------

1. ↑  Phillipson, Daisy (30 Ιουνίου 2023). «The Curious Case of Natalia Grace: Where is she now?». *Dexerto* (στα Αγγλικά). Ανακτήθηκε στις 30 Ιουνίου 2023.
2. ↑  Vargas, Ramon Antonio (2023-06-04). «Six-year-old orphan or 'con artist' adult? Revisiting the strange story of Natalia Grace» (στα αγγλικά). *The Guardian*. ISSN 0261-3077.. Ανακτήθηκε στις 2023-06-23.
3. ↑  Wilkins, Ron (27 Αυγούστου 2020). «Prosecutors prepared to call Natalia Barnett's birth mother to prove Ukrainian orphan's age in neglect case». *Journal and Courier* (στα Αγγλικά). Ανακτήθηκε στις 23 Ιουνίου 2023.
4. ↑  Minutaglio, Rose (9 Οκτωβρίου 2019). «Inside the Real-Life 'Orphan' Case: Parenting Author Kristine Barnett Claims Her Adopted Teen Is Actually a Disturbed Adult». *ELLE* (στα Αγγλικά). Ανακτήθηκε στις 24 Ιουνίου 2023.
5. ↑  Flynn, Sheila (5 Ιουνίου 2023). «Six-year-old saved by adoption or murderous adult imposter: Who is Natalia Grace?». *The Independent* (στα Αγγλικά). Ανακτήθηκε στις 23 Ιουνίου 2023.
6. ↑  «Natalia Barnett testifies against adoptive father in trial alleging neglect». *Journal and Courier* (στα Αγγλικά). 27 Οκτωβρίου 2022. Ανακτήθηκε στις 23 Ιουνίου 2023.
7. ↑  Phillipson, Daisy (30 Ιουνίου 2023). «The Curious Case of Natalia Grace: Where is she now?». *Dexerto* (στα Αγγλικά). Ανακτήθηκε στις 30 Ιουνίου 2023.
8. ↑  Phillipson, Daisy (30 Ιουνίου 2023). «The Curious Case of Natalia Grace: Where is she now?». *Dexerto* (στα Αγγλικά). Ανακτήθηκε στις 30 Ιουνίου 2023.
9. ↑  Phillipson, Daisy (30 Ιουνίου 2023). «The Curious Case of Natalia Grace: Where is she now?». *Dexerto* (στα Αγγλικά). Ανακτήθηκε στις 30 Ιουνίου 2023.
10. ↑  Nelson, Elise (7 June 2023). «Antwon and Cynthia Mans with Natalia Grace Barnett on Dr. Phil.Dr. Phil/YouTube They Are Family! Who Are Natalia Grace Barnett’s New Adoptive Parents, Antwon and Cynthia Mans?». In Touch Weekly.. Ανακτήθηκε στις 9 August 2023.
11. ↑  Janes, DeAnna (4 Νοεμβρίου 2019). «The Girl Whose Adoptive Parents Claim She's an Adult Sociopath Breaks Her Silence». *Oprah Magazine* (στα Αγγλικά). Ανακτήθηκε στις 23 Ιουνίου 2023.
12. ↑  Phillipson, Daisy (30 Ιουνίου 2023). «The Curious Case of Natalia Grace: Where is she now?». *Dexerto* (στα Αγγλικά). Ανακτήθηκε στις 30 Ιουνίου 2023.
13. ↑  Wilkens, Ron (27 August 2020). «Prosecutors prepared to call Natalia Barnett's birth mother to prove Ukrainian orphan's age in neglect case».. Ανακτήθηκε στις 28 August 2023.
14. ↑  Merinuk, Madeline (8 June 2023). «Who is Natalia Grace's biological mother?». Woman & Home - Yahoo News. Αρχειοθετήθηκε από το πρωτότυπο στις 2023-08-28.. Ανακτήθηκε στις 28 August 2023.
15. ↑  Ridley, Jane (28 May 2023). «A family thought they were adopting a 6-year-old girl. Now they claim she's an adult con artist.». Insider.. Ανακτήθηκε στις 28 August 2023.
16. ↑  Phillipson, Daisy (30 Ιουνίου 2023). «The Curious Case of Natalia Grace: Where is she now?». *Dexerto* (στα Αγγλικά). Ανακτήθηκε στις 30 Ιουνίου 2023.
17. ↑  Phillipson, Daisy (30 Ιουνίου 2023). «The Curious Case of Natalia Grace: Where is she now?». *Dexerto* (στα Αγγλικά). Ανακτήθηκε στις 30 Ιουνίου 2023.
18. ↑  «Ukrainian Orphan- Child or Adult Sociopath- The Exclusive Interview». Dr. Phil S18E44.. Ανακτήθηκε στις 9 August 2023.
19. ↑  «Natalia Grace Barnett: 'I'm 16, not a 33-year-old scam artist'» (στα αγγλικά). *BBC News*. 2019-11-08.. Ανακτήθηκε στις 2023-06-23.
20. ↑  «How old is Natalia Grace? Prosecutors reveal unheard». *Journal and Courier*. 26 Μαΐου 2023. Ανακτήθηκε στις 23 Ιουνίου 2023.
21. ↑  Andreeva, Nellie (3 Αυγούστου 2022). «Ellen Pompeo To Star In & EP Orphan-Adoption Limited Series Greenlighted By Hulu». *Deadline* (στα Αγγλικά). Ανακτήθηκε στις 23 Ιουνίου 2023.
22. ↑  Thompson, Eliza (4 Μαΐου 2023). «The Creepy True Story Behind Ellen Pompeo's 'Orphan' Series». *Parade* (στα Αγγλικά). Ανακτήθηκε στις 23 Ιουνίου 2023.